section_heading: Ustrojstvo novih studija
paragraph_text: Osim studija prava na kojemu se stjecala titula diplomiranog pravnika (današnji magistar prava), nedugo nakon osnivanja, Fakultet je započeo i s ustrojstvom drugih studijskih programa. Tako se od akademske godine 1978./1979. izvodio poslijediplomski studij u okviru kojega se stjecala titula magistra prava, a od akademske godine 1982./1983. izvodi se dvogodišnji stručni dodiplomski studij upravnog prava u okviru kojega se stječe titula upravnog pravnika (prvostupnici javne uprave). Od 1981. godine u okviru doktorskog studija moguće je stjecanje doktorata znanosti na Pravnom fakultetu Osijek, a od 1989. godine izvodio se i poslijediplomski studij Poslovno pravo i poslovne transakcije.